### Beslutninger

Forslaget blev på byrådsmødet den 19. juni 2024 henvist til Magistraten med henblik på at indgå i budgetdrøftelserne for 2025.

###

BUDGETFORSLAG FRA SF

Tage Poulsen er lige så handicappende som ordblindhed, men indsatsen for at hjælpe elever i matematikvanskeligheder halter langt bagefter ordblindeindsatsen.

Tage Poulsen kan give anledning til, at eleverne kan tilbydes særlige prøvevilkår efter 9. klasse, mhp at blive ligestillet med andre elever. Dette øger muligheden for at kunne blive optaget på en efterfølgende ungdomsuddannelse. En forbedret opsporing af elever i matematikvanskeligheder, vil forbedre livet for en lang række elever, der i dag ikke får en ungdomsuddannelse.

Siden byrådet i 2019 vedtog “En styrket indsats for elever i læse- og matematikvanskeligheder” har der været arbejdet med at skabe en sammenhængende matematikindsats for [adresse]’ skoler og dagtilbud. Indsatsen står på to ben

• Almen udvikling af matematikfaget, som alle børn har udbytte af.

• Indsatser som retter sig mod de lavest præsterende 20%

Med støtte fra A.P. Møller Fonden har [adresse] gennemført projekt TIMA (Tidlig indsats i matematik i [adresse]) hvor matematiklærere, matematikvejledere og pædagogisk skoleledelse fik bedre muligheder for at hjælpe de elever, der er i - eller på vej i - matematikvanskeligheder. Indsatsen var rettet mod 2. klasse.

Der er stort behov for at udbrede denne lokalt funderede indsats til de øvrige klassetrin og skabe sammenhæng på tværs af indskoling, mellemtrin og udskoling. Ligesom der er et stort behov for at fastlægge forpligtende, strukturerede opsporinger og indsatser overfor elever i matematikvanskeligheder. Dermed kan vi sikre, at alle elever i matematikvanskeligheder bliver fundet og hjulpet bedst muligt. Indsatserne skal baseres på de nyeste erfaringer.

Derfor foreslår SF, at

• der afsættes midler til kompetenceudviklingsforløb (a la TIMA) for alle matematiklærere

• der afsættes midler til at udvikle en struktureret, forpligtende opsporing af elever i matematikvanskeligheder, og midler til at gennemføre denne på alle skoler

• der afsættes midler til, at PPR kan udføre pædagogisk-psykologiske vurderinger (PPV’er) af de elever, som skolerne mistænker for at være i matematikvanskeligheder, med henblik på, at disse elever kan tage afgangsprøven på særlige vilkår, og dermed øge deres mulighed for at få en ungdomsuddannelse

• der afsættes midler til at udvikle en struktureret indsats overfor elever i matematikvanskeligheder og midler til at gennemføre denne på alle skoler

Finansiering

Engangsbeløbet til efteruddannelse og de varige løbende udgifter kan finansieres ved at indføre et gebyr for råderet over vejareal og ved at hæve gebyret for udeservering.